મહેસાણા પોલીસ હેડ ક્વાર્ટર ખાતે રવિવારે પોલીસ સંભારણા દિને મહેસાણા પોલીસ દ્વારા શહીદોને શ્રધ્ધાંજલી આપવામાં આવી હતી.એસપી, ડીવાયએસપી, પોલીસ અધિકારીઓ અને કર્મચારીઓએ ઉપસ્થિત રહીને શહીદ થયેલાં ૪૧૪ પોલીસ જવાનોને યાદ કરી શહીદ સ્મારક પાસે પુષ્પાંજલી કરીને શ્રધ્ધાંજલી આપી હતી. સમગ્ર દેશમાં દર વર્ષે ૨૧ ઓક્ટોબરને પોલીસ સંભારણા દિન તરીકે ઉજવી ફરજ દરમિયાન શહીદ થયેલાં પોલીસ કર્મચારીઓને યાદ કરી શ્રધ્ધાંજલી આપવામાં આવે છે.મહેસાણા પોલીસ હેડ ક્વાર્ટરનાં પરેડ ગ્રાઉન્ડ પર આવેલાં શહીદ સ્મારક પર મહેસાણા પોલીસ દ્વારા પોલીસ સંભારણા દિન નિમિત્તે શહીદોને યાદ કરાયા હતા.